પોલીસ અમરોહાના માર્કેટમાં દુકાનોને બરાબર લગાવવા માટે નિર્દેશ આપી રહ્યા હતા, ત્યારે પોલીસની નજર આ બે બાળકો પર ગઇ છે, જે જમીન પર બેસીને ગ્રાહકોની રાહ જોઇ રહ્યા હતા. શરૂઆતમાં તો એકસાથે 7 પોલીસકર્મીને ઉભા જોઇને આજુબાજુના લોકોને લાગ્યું કે, તેઓ આ બાળકોને હટાવશે. પરંતુ પોલીસે બાળકોને તેમનું નામ પૂછ્યું, તેમના પિતા વિશે પૂછ્યું, ત્યારે બાળકોએ નિર્દોષતાથી કહ્યું હતું કે, અમે દીવા વેચી રહ્યા છીએ. પણ કોઇ ખરીદી નથી રહ્યું. જ્યારે વેચાઇ જશે તો અમે હટી જઇશું. અંકલ બહુ સમયથી બેઠા છીએ, પણ વેચાઇ નથી રહ્યા. અમે ગરીબ છીએ. દિવાળી કેવી રીતે ઉજવીશું?